59. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 215 της 23 Ιουλ./30 Αυγ. 1994 (ΦΕΚ Α΄ 133) Μερική εφαρμογή της αρχής της ελεύθερης παροχής υπηρεσιών στις θαλάσσιες Μεταφορές στο εσωτερικό των Κρατών Μελών της Ευρωπαϊκής Ένωσης. Έχοντας υπόψη: 1.Τις διατάξεις των άρθρ. 3 παρ. 2 και 4 του Νόμ. 1338/1983 «Εφαρμογή του Κοινοτικού Δικαίου» (Α΄ 34) όπως αντικαταστάθηκαν και τροποποιήθηκαν αντίστοιχα με το άρθρ. 65 του Νόμ. 1892/1990 (Α΄ 101) και τα άρθρ. 6 παρ. 4 του Νόμ. 1440/1984 (Α΄ 70), 7 του Νόμ. 1775/1988 (Α΄ 101) και 31 του Νόμ. 2076/1992 (Α΄ 130). 2.Το άρθρ. 29Α του Νόμ. 1558/85, όπως προσετέθη με το άρθρ. 27 του Νόμ. 2081/92 (Α΄ 154). 3.Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 4.Την 181/11.5.94 γνωμοδότηση του Συμβουλίου της Επικρατείας, ύστερα από πρόταση των Υπουργών Εθνικής Οικονομίας και Εμπορικής Ναυτιλίας, αποφασίζουμε: (Αντί για τη σελ. 362,19(γ) Σελ.362,19(δ) Τεύχος 1279-Σελ. 69 Ακτοπλοΐα 19.Δ.γ.45-59 Άρθρ.1.-Το άρθρ. 166 παρ. 1 του Κώδικα Δημοσίου Ναυτικού Δικαίου (Ν.Δ. 187/73) και κατά το μέρος που αυτό καθιερώνει προνόμιο μεταφοράς εμπορευμάτων μεταξύ Ελληνικών λιμένων της ηπειρωτικής ακτογραμμής για τα Ελληνικά φορτηγά πλοία ολικής χωρητικότητας μέχρι 1000 κοχ, προσαρμόζεται στις διατάξεις του υπ’ αριθ. 3577/1992 ΚΑΝΟΝΙΣΜΟΥ (ΕΟΚ) του Συμβουλίου της 7ης Δεκ. 1992, ώστε να επεκταθεί το προνόμιο αυτό και στα υπό ελληνική σημαία φορτηγά (Φ/Γ) πλοία άνω των 650 κοχ (GΤ) καθώς και στα αντίστοιχα Φ/Γ, που είναι νηολογημένα στο νηολόγιο των λοιπών Κρατών - Μελών της Ευρωπαϊκής Ένωσης και φέρουν τη σημαία τους. Άρθρ.2.-Το δικαίωμα της μεταφοράς εμπορευμάτων, πλην των στρατηγικών (πετρέλαιο -πετρελαιοειδή - πόσιμο νερό), μεταξύ των Ελληνικών λιμένων της ηπειρωτικής ακτογραμμής, επεκτείνεται και σε Φ/Γ πλοία ολικής χωρητικότητας άνω των 650 κοχ (GΤ), εφόσον αυτά φέρουν την Ελληνική σημαία ή τη σημαία άλλου Κράτους - Μέλους της Ευρωπαϊκής Ένωσης και είναι νοηλογημένα στο νηολόγιο του κράτους αυτού. Άρθρ.3.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Από την έναρξη της ισχύος του παρόντος καταργούνται όσες διατάξεις της 90545/81/11.2.1981 Υπουργικής Απόφασης καθώς και των τροποποιητικών αυτής, 90545/3/84/30.3.1984 και 90545/8/84/ 19.9.1984 Υπουργικών Αποφάσεων αντίκεινται στα καθοριζόμενα από τα ανωτέρω άρθρ. 1 και 2 του παρόντος δ/τος. 